Daniel Padilla
Daniel Padilla (Manilae natus die 26 Aprilis anni 1995) est actor atque cantor Philippinus, qui anno 2010 pro televisione partes agere coepit, anno vero 2012 in operibus cinematographicis. Pluries in agendo ita Catharinam Bernardo sociam habuit ut, iuxta instrumentorum divulgationis Philippinorum morem, eius nomen cum huius interdum misceretur ac vox KathNiel fingeretur ad eos "par" -ut dicitur- "amatorium" factos esse stabile atque notum significandum. Anno 2012 etiam primum album musicum Danielis editum est, quod inscribitur Daniel Padilla.

Nati 1995
Homines vivi
Actores Philippinarum
Cantores Philippinarum
Incolae Philippinarum